MUNICIPIUL CRAIOVA

CONSILIUL LOCAL AL MUNICIPIULUI CRAIOVA

HOTĂRÂREA NR. 357
         Consiliul Local al Municipiului Craiova, întrunit în şedinţa ordinară din data de 30.09.2010.

Având în vedere raportul nr.129083/2010 întocmit de Direcţia Patrimoniu prin care se propune modificarea Regulamentului de organizare şi funcţionare al Serviciului Public Administraţia Pieţelor şi Târgurilor Craiova, aprobat prin Hotărârea Consiliului Local al Municipiului Craiova nr.351/2009 şi rapoartele comisiilor de specialitate ale Consiliului Local al Municipiului Craiova nr.175, 176, 177, 178 şi 180/2010;     

În temeiul art.36 alin.2 lit.a coroborat cu alin.3 lit.b, art.45 alin.1 şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:

  Art.1. Se aprobă modificarea anexei Hotărârii Consiliului Local al Municipiului Craiova nr.351/2009, după cum urmează:

· se înlocuieşte, în cuprinsul hotărârii, denumirea „Târg Romaneşti”, cu denumirea „Târg de săptămână 1 Mai”;
· art.27 va avea următorul conţinut: „Târgul de săptămână 1 Mai îşi desfăşoară activitatea în toate zilele saptamanii, dupa orarul 6-19, ca târg, având structuri de vânzare destinate comercializării produselor şi serviciilor specifice pieţelor agroalimentare şi târgurilor, pentru comercializarea legumelor, fructelor, lânii, furajelor, cerealelor, seminţelor, produselor artizanale şi meşteşugăreşti, produselor industriale şi materialelor de construcţii, inclusiv piese de schimb”.
Art.2. Denumirea „Târg Romaneşti” se înlocuieşte în cuprinsul tuturor actelor de autoritate în vigoare, cu denumirea „Târg de săptămână 1 Mai”.
Art.3. Pe data prezentei hotărâri, se modifică în mod corespunzător Hotărârea Consiliului Local al Municipiului Craiova nr.239/2009 referitoare la aprobarea Regulamentului de organizare şi funcţionare al Serviciului Public Administraţia Pieţelor şi Târgurilor Craiova.
  Art.4. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu şi Serviciul Public Administraţia Pieţelor şi Târgurilor Craiova vor aduce la îndeplinire prevederile prezentei hotărâri.

